<< Գավառի ավագ դպրոց>>

վերապատրաստող կազմակերպություն

ՀԵՏԱԶՈՏԱԿԱՆ ԱՇԽԱՏԱՆՔ

Թեման՝

Սովորողների մեջ արժեհամակարգի ձևավորումը առարկայի դասավանդման ընթացքում

Վերապատրաստվող ուսուցիչ՝

Գալոյան Սվետլանա Արամի

Ծովազարդի միջնակարգ դպրոց

Վերապատրաստող ուսուցիչ՝

Լիլիկ Հակոբյան

Գավառ, 2022թ․ օգոստոս

Բովանդակություն

1. Ներածություն․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․ 3 էջ
2. Արժեք, արժեհամակարգի դասակարգումը․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․ 4 էջ
3. Նպատակը և խնդիրները․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․ 8 էջ
4. Արժեհամակարգի արդիականությունը և ձևավորումը սովորողի մեջ «հայոց լեզու» և «հայ գրականության» առարկաների դասավանդ-

ման ընթացքում․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․ 10 էջ

1. Արժեհամակարգի ձևավորումը սովորողի մեջ «հայոց եկեղեցու պատմություն» առարկայի դասավանդման ընթացքում․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․ 14 էջ
2. Եզրակացություններ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․ 19 էջ
3. Հավելված 1․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․ 20 էջ
4. Հավելված 2․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․ 24 էջ
5. Գրականության ցանկ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․ 26 էջ

-2-

ՆԵՐԱԾՈՒԹՅՈՒՆ

Երբ առաջարկվեց հետազոտական աշխատանքի թեմաները, ես ուրախությամբ ընտրեցի «Սովորողների մեջ արժեքային համակարգի ձևավորումը առարկայի դասավանդման ընթացքում» վերնագիրը կրող աշխատանքը, որովհետև այն հոգեհարազատ էր ինձ։ Պատճառները տարբեր են․

Նախ՝ դպրոցում դասավանդում եմ «հայոց լեզու», «հայ գրականություն» և «հայոց եկեղեցու պատմություն» առարկաները։ Սովորողի մեջ արժեքային համակարգի ձևավորումը լավագույնս կատարվում է հենց այս առարկաների (ոչ միայն) ուսուցման ընթացքում։

Երկրորդ՝ թեման արդիական է․ ներկայումս առավել քան մտահոգիչ և անհանգստացնող է երեխաների դաստիարակություն հիմնահարցը՝ պայմանավորված նրանով, որ մեր օրերում աշխարհում տարածում գտած գաղափարախոսություններն ու նորույթները ծայրաստիճան աղտեղության մթնոլորտ են ստեղծել, որն էլ իր բացասական ազդեցությունը կարող է ունենալ սովորողների անձի ձևավորման և զարգացման գործընթացի վրա՝ խոչընդոտելով ճշմարտության ու կատարելության ճանապարհով մանկան ընթացքն ուղղորդելու մեծահասակների առաքելությանը։

Երրորդ՝ սովորողների մեջ արժեքային համակարգի ձևավորումը նպաստում է դաստիարակության կարևորագույն գործին։

Արժեբանությունը բավարարում է սուբյեկտի կենսական պահանջմունքները և իմաստավորում է կյանքը, որն ամենից ավելի է սիրում մարդը։

ՄԱՐԴԸ, իմ պատկերացմամբ, երկրային կյանքի բարձրագույն արժեքն է՝ եզակի և անկրկնելի։ Նա արարչագործության պսակն է՝ ստեղծված Աստծո պատկերով և նմանությամբ։ Բանականությունը, մտածելու , արարքների մեջ ազատ լինելու և ստեղծագործելու կարողությունը մարդուն վեր է դասում մյուս բոլոր արարածներից։

 «Այն մեծ մտքից, որ մարդ եմ ես,

 Վեհանում է միշտ հոգիս»

 Վ․ Ա․ Ժուկովսկի

Մարդն է ամբողջացրել Տիեզերքը և իմաստավորել ողջ արարչագործությունը։ Մարդու բացակայությամբ անիմաստ է դառնում ողջ արժեհամակարգը, որը վերափոխում է մարդուն, մարդուն «Մարդ» է դարձնում։

Անկախ մեր աշխարհայացքից կամ հավատքից՝ նյութական աշխարհից բացի գոյություն ունի հոգևոր աշխարհ, ուր բարձրագույն արժեքը Արարիչն է՝ իր արժեհամակարգով, առանց որոնց մարդը չի կարող գոյություն ունենալ։

Ի սկզբանե մարդը օժտված էր աստվածային շնորհներով, որը, ցավոք, կորցրեց հայտնի «անհնազանդության» պատճառով։ Ու հիմա մարդը ջանք է թափում նորից մարդ դառնալ։

«Մարդ դառնալն արվետ է»,- գրում է Նովալիսը։

-3-

Ուսուցիչներս կրում ենք մարդ դառնալու և մարդ դարձնելու դժվար պատասխանատվությունը։

«Բավական չէ՞ ճամարտակել այն մասին, թե ինչպիսին պետք է լինի մարդը, ժամանկն է արդեն մարդ դառնալ» (Դեմոկրիտ)։

Յուրաքանչյուր ուսուցիչ ունի իր աշխարհայացքը, իր արժեհամակարգը և կամա թե ակամա այդ ունեցածն է փոխանցում իր սաներին։

Երկար տարիներ աշխատել եմ ճանաչել ինձ (քանի որ ճանաչողությունը սկսվում է ինքնաճանաչողությունից), մարդկանց, ձեռք բերել հարուստ գիտելիքներ, ունենալ սեփական միտք, դառնալ աստվածային արժեքների կրողը, որ կարողանամ ոչ թե խոսքով այլ գործով, սեփական օրինակով դաստիարակել արժանավոր մարդ, որը գեղեցիկ մտածի և գեղեցիկ գործի։

Ես ինձ համար ուղեցույց եմ ընտրել «Աստվածաշունչը»։ Աստծո խոսքի մեջ և նրա միջոցով եմ գտնում բոլոր հետաքրքրող հարցերի պատասխանը։ Նրա լույսի տակ եմ ճանաչել ու ճանաչում գրականությունը և նրանով էլ աշխատում եմ արժեհամակարգ ձևավորել իմ սիրելի աշակերտների մեջ։ Ավելի քան վստահ եմ, որ չեմ սխալվում, որովհետև ինչ-որ մեկը չի ինձ խորհուրդ տվել և ոչ էլ իմ մտահաղացմամբ եմ այդ որոշումը կայացրել, այլ Արարիչն է ինձ պատվիրել․ «․․․Իմ մասին պատմի՛ր երեխաներին»։ Ամենակարողի մասին պատմում է գրքերի գիրքը՝ Հանճարի խոսքը, որն էլ Աստված վեր է դասել իրենից։ Այս խոսքի լույսի ներքո է ինձ համար բացահայտվում հայ գրականությունը, հրաշք մի գրականություն,որի հեղինակնեը սնվել ու հասունացել են Աստծո իմաստությամբ։

«Հայոց եկեղեցու պատմություն» առարկայի դասավանդման ընթացքում արժեհամակարգ ձևավորել առանց Աստվածաշնչի, առանց Աստծո բժշկարար խոսքի, անհեթեթություն է։ Քրիստոսի ուսմունքը ապրելակերպի բարոյական վեհ արժքների ամբողջական համակարգ է։ Քրիստոնեական բարոյագիտությունը ոչ միայն հայոց եկեղեցու կողմից ուսուցանվող կենսակերպի հիմքն է, այլև ողջ քրիստոնեության։

ԱՐԺԵՔ ԵՎ ԱՐԺԵՀԱՄԱԿԱՐԳԻ ԴԱՍԱԿԱՐԳՈՒՄ

Իսկ ի՞նչ է արժեքը։

Այն փիլիսոփայական եզրույթ է, որը հունարենից թարգմանաբար նշանակում է ուսմունք արժեքների մասին (աքսոլոգիա = axia – արժեք + logos – ուսմունք) կամ արժեքների մասին գիտություն։ Արժեքը աշխարհի յուրահատուկ ընկալումն է, որը ձևավորվում է ոչ միայն ձեռք բերված գիտելիքի և ինֆորմացիայի, այլև սեփական կենսափորձի հիման վրա։

Արժեհամակարգը կարելի է խմբավորել երեք կարգի․

-4-

1. Մարդկային (համամարդկային)
2. Ազգային
3. Քրիստոնեական կամ Աստվածային

Մարդկության պատմության մեջ իր ստեղծման օրից ձևավորվել են արժեքներ, որոնք ընդհանրական են բոլոր ազգերի ու ժողովուրդների համար՝ անկախ նրանց ապրելավայրից, հավատալիքներից, ապրելու կերպից ու մշակույթից։ Այն բխել է մարդկանց պահանջմունքներից, ավելացել է ու հարստացել նրանց զարգացմանը զուգընթաց և հասել մեր օրերը։

Երկարատև զարգացման արդյունք է նաև ազգերի ձևավորումը, որի համար անհրաժեշտ են եղել որոշակի պայմաններ ու գործոններ՝

* Ընդհանուր ծագում ունեցող, ազգակից զեղերի ու ժողովուրդների խոշոր քանակության առկայություն
* Էթնոսի կենսագործունեության պատմական տարածք կամ հայրենիք
* Այդ տարածքում ապրող ներկայացուցիչների իրար կապող քաղաքական, տնտեսական, հոգևոր, մշակութային, սոցիալական կապեր ու հարաբերություններ։

Այս պայմաններն էլ թելադրել են յուրաքանչյուր ազգի յուրահատուկ ու ինքնատիպ արժեհամակարգի առաջացումը։

Քրիստոնեական արժեհամակարգը առաջանում ու զարգանում է այն պահից, երբ Քրիստոսի ուսմունքը տարածում է գտնում աշխարհով մեկ։ Այդ վարդապետությունը քարոզում է ապրելակերպի բարոյական վեհ արժեքների ամբողջական մի համակագ՝ ուղղված լինելով մարդու բանականությանը, սրտին ու հոգուն։

Թեև արժեհամակարգը կարելի է դասակարգել երեք հիմնական խմբերի, սակայն դրանք բոլորովին էլ անջրպետված չեն մեկը մյուսից։ Նրանցից յուրաքանչյուրն իր մեջ է ներառում մյուսից արժեքներ։ Այդ իսկ պատճառով արժեհամարգի վերոհիշյալ տեսակների հարաբերությունը կարելի է ներկայացնել հետևյալ գծապատկերով․

-5-

Սրանցից յուրաքանչյուրն ունի իր արժեքները, որոնց մեջ կարևորվում և առանձնանում են որոշ արժեքներ, ինչպես՝

* համամարդկային արժեհամակարգում գլխավոր արժեք է հումանիզմը, ազատությունը, արդարությունը, խաղաղասիրությունը․․․
* ազգային համակարգում գլխավոր տեղ է հատկացվում հայրենքին, հայրենասիրությանը, անկախությանը, ազգային մշակույթին, ազգի դավանած հավատքին․․․
* քրիստոնեականում՝ սերը, հավատը, հույսը, արդարությունը․․․

Արժեհամակարգի յուրաքանչյուր դրական արժեք, մարդկային առաքինություն հասարակական կյանքում ունի իր հակառակը՝ հակարժեքը, ինչպես բարին ու չարը, սերն ու ատելությունը, լույսն ու մութը, հայրենասիրությունն ու դավաճանությունը, խոնարհությունն ու անբարտավանությունը և այլք։

Բարձր արժեքների և այդ արժեքներով ապրելու համար մարդը, հատկապես մատաղ սերունդը պետք է ճանաչի նաև մարդկային արատները՝ մեղքերը, նրա բերած կորստաբեր վնասներն իր և իրեն շրջապատող մարդկանց կյանքում, որ զերծ մնա դրանցից, չսայթաքի ու չհայտնվի նրանց մահաբեր որոգայթում։

Դժվար չէ նկատել, որ այս երեք արժեհամակարգում կան նույնանուն արժեքներ, որոնք նման են, բայց նաև տարբերվում են իմաստային նրբերանգներով, երբեմն էլ՝ ամբողջական իմաստով։

-6-

Այսպես՝ համեմատության մեջ մարդկային սերը՝ իր տարատեսակներով (հայրենասիրություն, ծնողասիրություն, ընկերասիրություն, ազգասիրություն, բնապաշտություն․․) էական տարբերակիչ գծեր ունի աստվածային սիրո հետ ։

Մարդկային սերը կարող է նվազել, կարող է ավարտվել, ցավոք, կարող է նույնիսկ փոխվել ատելության, իսկ աստվածային սերը անավարտ է, հավերժական։

Աստծո հանդեպ սերը բարոյական արժեհամակարգի գագաթն է,այն «անանձնական» է։

# «Պիտի սիրես քո Տեր Աստծուն քո ամբողջ սրտով, քո ամբողջ հոգով, քո ամբողջ զորությամբ ու քո ամբողջ մտքով և քո մերձավորին, ինչպես քո անձը »(Ղուկաս 10:27)։

Քրիստոնեական սիրո ճանապարհին մարդը ճանաչում ու գիտակցում է Աստծո արարչագործության կատարելությունն ու գեղեցկությունը, առանձնակի սիրով է լցվում ողջ տիեզերքի, բնության ու կենդանական աշխարհի հանդեպ։ Աստծո սիրո մեջ ապրող մարդը սիրում է արարչագործության թագն ու պսակը հանդիսացող մարդուն, որն ունի բանականություն, ազատ կամք , գիտակցություն․․․

Քրիստոնեայի սերը Աստծուն ձուլվելու անձնուրաց փափագ է․ «Ինչպես եղջերուն ջրի անկունքներին է փափագում, այնպես էլ ես քեզ եմ փափագում, ո՜վ Աստված, հոգիս ծարավ է քեզ, Աստված հզոր և կենդանի»,- ասում է Սաղմոսերգուն։

Աստվածային սիրո միջոցով մարդը մուտք է գործում աստվածային կյանքի տարածքի մեջ․

«Ով սիրո մեջ է ապրում,- ասում է Հովհաննես առաքյալը,- բնակվում է Աստծո մեջ, և Աստված բնակվում է նրա մեջ»։ Աստծո և մարդու միջև ստեղծվում է հոր և որդու հարաբերություն, որի շնորհիվ մարդը ընդունում է աստվածային շնորհները՝ բացելով իր սիրտը իր Ստեղծողի առջև։ Մարդը սկսում է սիրել մարդկանց Աստծո պես, աստվածային սիրով, այլ կերպ ասած ատելով մեղքը, սիրում է մեղավորին։ «Չնայած իրենց բոլոր թերություններին՝ մարդիկ արժանի են սիրո» (Գյոթե)։

Կորնթացիներին ուղղված նամակում Պողոս առաքյալը գրում է․« Սերը համբերող է, քաղցրաբարո է․ սերը չի նախանձում, չի ամբարտավանում, չի գոռոզանում, անվայել վարմունք չի ունենում, իրենը չի փնտրում, բարկությամբ չի գրգռում, չար բան չի խորհում, անիրավության վրա չի ուրախանում, այլ ուրախանում է ճշմարտության վրա, ամեն բանի դիմանում է, ամեն բանի հավատում է, մշտապես հույս է տածում, ամեն բանի համբերում է։ Սերը երբեք չի անհետանում․․․»։

Աստվածային սիրո մեջ երկյուղ չկա․ այս մասին գրում է Հովհաննես առաքյալը․ « Սիրո մեջ երկյուղ չկա, և կատարյալ սերը հեռու է վանում երկյուղը, որովհետև երկյուղը տանջանքի

-7-

ենթակա է, և ով երկնչում է, կատարյալ չէ սիրո մեջ»։ Ստրկական վախը անհամատեղելի է սիրո հետ։ Սերը կյանքի կյանքն է, այն բացարձակ արժեք է, հավերժական է, և այդ մասին կարելի է անվերջ խոսել։ «Սերն այնքան ամենակարող է, որ վերածնում է մեզ» (Դոստոևսկի)։

Այդօրինակ է նաև ազատությունը։ Այն որպես մարդկային արժեք մարդու ազատ ապրելու, ստեղծագործելու իրավունքն է։ Մարդն ազատ է ստեղծվել, նա ունի կամքի և մտքի համաձայն ընտրելու ազատություն, բանականություն և ստեղծագործելու կարողություն, ինչպես նաև օրենքով սահմանված պարտականություններ։

Աստվածային կամ քրիստոնեական ազատությունը մարդուն տրված մեծ շնորհ է, որը նա ստացել է ստեղծման օրից։ Ադամին պատվիրան էր տրվել․ « Դրախտում ամեն ծառի պտուղներից կարող եք ուտել, բայց բարու ու չարի գիտության ծառից մի՛ կերեք»։ Ադամը ընտրում է չարը, ընկնում մեղքի մեջ՝ աղավաղելով ու խեղաթյուրելով իր կերպարը։ Մարդը աղտահարում է իր բնությունը և դառնում է մեղքի ծառա։ Հոգևոր առումով ազատությունը մեղքից ազատ լինելն է, որը քաղաքական ազատության հետ որևէ աղերս չունի։ Մեղքից ազատ մարդը կատարյալ ուրախ է, երջանիկ, ընդդունակ է ընկալելու մաքուրը, բարձրն ու վեհը, պատրաստ է սիրելու ոչ միայն մերձավորին, այլև թշնամուն՝ թեկուզ լինի անազատության մեջ բանտում։

Նման նույնանուն արժեքները շատ են։ Սահմանափակվելով այս երկու հասկացությունների համեմատությամբ՝ պետք է ասել, որ բոլոր բարոյական առաքինություններին զուգահեռ կան նաև մոլություններ, որոնց ծագումն ու զարգացումը ևս հարկավոր է հասկանալ մարդուն ճանաչելու և օգնելու համար։

«Սովորողների մեջ արժեհամակարգի ձևավորումը առարկայի դասավանդման ընթացքում» հետազոտության նպատակը և խնդիրները

Հետազոտության հիմնական նպատակն է․

1. Ուսումնասիրել և ներկայացնել արժեք և արժեհամակարգ հասկացությունները, որոնց ձևավորումը ուսումնառության ընթացքում կարևոր բաղադրիչ է գիտելիքի մատուցման, կարողությունների ու հմտությունների զարգացման, ինչպես նաև սեփական դիրքորոշում ունենալու հետ միասին։
2. Առհասարակ ուսումնասիրել սովորողների մոտ արժեհամակարգի ձևավորման դաստիրարակչական նշանակությունը։

 -8-

1. Վերլուծաբար հիմնավորել արժեքային համակարգի ձևավորումը հատկապես «հայոց լեզու», «հայ գրականություն», «հայոց եկեղեցու պատմություն» առարկաների դասավանդման ընթացքում։
2. Կարևորել ոչ միայն համամարդկային, ազգային այլև քրիստոնեկան արժեհամակարգի փոխանցումը նոր սերնդին որպես հոգևոր դաստիարակության կարևորագույն գործոն։
3. Մատնանշել արժեհամակարգի ձևավորման ու զարգացման գործընթացի անհրաժեշտությունն արդի ժամանակաշրջանում՝ ապագայի հուսալի և անսայթաք տեսլականը հորիզոնելու հեռանկարով պայմանավորված։
4. Նշել այն ուղիները, մեթոդներն ու հնարները, որոնց կիրառումը լավագույն կապահովվի սովորողների մեջ արժեքային համակարգի ձևավորման՝ մեր նպատակին հասնելը։

Հետազոտական աշխատանքի վերոհիշյալ նպատակների իրականացումը ենթադրում է կոնկրետտ խնդիրնեի լուծում, որոնք էլ ապահովվում են հետազոտության տրամաբանությունն ու կառուցվածքը։

Առաջադրված նպատակին հասնելու համար աշխատանքում առաջադրվել են հետևյալ խնդիրները․

1. Ինքնակրթվել՝ նորովի ընթերցելով հայ և համաշխարհային գեղարվեստական գրականությունը, ծանոթանալ մեր օրերեում ստեղծված գրականությանը, կարդալ գրականագիտական և հոգևոր վերլուծական աշխատանքեները, մասնավորապես՝ արժեհամակարգին վերաբերող ուսումնասիրությունները։
2. Ճշմարիտ արժեհամակարգի ձևավորման, կատարելության հասնելու, աստվածահաճո և ազգանվեր ոգով դաստիարակվելու համար (և՛ ուսուցիչը, և՛ սովորողը ) ամեն օր որպես հոգևոր սնունդ ընդունել Սուրբ գիրքը։
3. Տարբեր հնարներով և մեթոդներով սովորեղների մեջ զարգացնել ընթերցասիրությունը, ծանոթացնել հոգևոր-մշակութային արժեքներին։
4. Դասապրոցեսում աշակերտներին այնպես ուղղորդել, որ ինքնուրույն հասնեն հեղինակի, ստեղծագործության ճիշտ գնահատմանը, նաև արժեքների ձեռքբերմանը, ըմբռնեն գործի բուն ասելիքը, բնութագրեն կերպարները։
5. Միջառարկայական նաև ներառարկայական կապերի պահպանման միջոցով վեր հանել համամարդկային, ազգային ու քիստոնեական արժեքները և այս բոլոր խնդիրների լուծման ճանապարհին հասնել անձին բարոյական վեհ արժեքներով օժտելու մեր ձգտմանը։

-9-

Սովորողների մեջ արժեհամակարգի ձևավորումը «հայոց լեզու» և «հայ գրականություն» առարկաների դասավանդման ընթացքում

 Հայերենը հայուն խորհուրդն է։ Լեզուն ազգի հոգին է։

 Վ․ Սարոյան Վ․ Տերյան

Հայ լեզուն կարևորագույն ազգային արժեք է․ Այն ազգապահապանման նշանակություն ունի։ «Ազգը ինքնըստինքյան ազգ չէ, եթե չունի լեզու»,- գրում է բանաստեղծ և ազգային մեծ գործիչ Մ․ Նալբանդյանը։ Չթերագնահատելով ուրիշ լեզուները՝ պետք է սիրել տալ զարգացման տարբեր փուլեր անցած, հղկված մեր սուրբ լեզուն՝ զարմանալի հարուստ բառապաշարով , անսահման գեղեցկությամբ, ճկունությամբ ու երաժշտականությամբ։

Մեր լեզուն ճկուն է ու բարբարոս,
Առնական է, կոպիտ, բայց միևնույն պահին
Պայծառ է նա, որպես մշտաբորբոք փարոս,
Վառված հրով անշեջ դարերում հին։ —

 Ե․ Չարենց

Լեզուն գիտություն է և պարտադիր է անհրաժեշտ լեզվական գիտելիքներ մատուցել հայ երեխային։ Հաջողության հասնելու համար նախ պետք է գիտակցորեն սիրել տալ մեր մայրենին։ Պատմել մեր լեզվի ու տառերի աստվածատուր լինելու մասին՝ վկայակոչելով Խորենացու հետևյալ տողերը «Մեսրոպն ապավինեց Աստծուն պահքով ու աղոթքներով: Եվ Աստված, որ կատարում է իրենից երկյուղ կրողների կամքը, լսում է Մեսրոպի աղոթքները և ցույց տալիս նրան գրերը սքանչելի տեսիլքով, և ոչ թե երազի մեջ քնած ժամանակ, այլ արթուն աչքով: Մեսրոպը տեսնում է, որ աջ ձեռքի դաստակով գրում է վեմի վրա, որը դրված էր նրա առջևում: Եվ գրի փորվածքն այնպիսին էր, ինչպիսին ձեռքն էր ձև տալիս վեմի վրա. և գրերի տարբերություններն ու անունները ձևավորվում էին Մեսրոպի մտքում»: Ընթերցել և անգիր սովորել տալ հայ և համաշխարհային Մեծերի խոսքերը մեր լեզվի մասին։ Երգեր սովորեցնել, հաղորդումներ դիտել մեր մայրենիին նվիրված և միջոցառումներ կազմակերպել՝ լեզուն անաղարտ պահելու և հաջորդ սերնդին փոխանցելու նպատակով։Հայոց լեզուն սովորելու և յուրացնելու ճանապարհին անպայմանորեն առնչվում ենք գրականության հետ, լեզվական որևէ երևույթ բացատրելու նպատակով օրինակներ ենք բերում գեղարվեստական գրականությունից։ Միայն կենտրոնանալ լեզվական կողմի վրա և անտեսել տողի կամ հատվածի իմաստը՝ անհնար է։ Ինքնաբերաբար ի հայտ են գալիս արժեքներ, որ - -10-

մենք յուրացնում ենք։ Գրականությունը և լեզուն ներդաշնակ են ու անբաժան․ առանց լեզվի գրականություն չի ստեղծվի և առանց գրականության չեն կարող զգալ լեզվի ողջ ճոխությունն ու էությունը։ Այս փոխադարձ կապով պայմանավորված՝ ձևավորվում է արժեհամակարգը նաև լեզու դասավանդելու ընթացքում։

Դպրոցը գրականության հիմքն է, գրականությունը՝ դպրոցի բովանդակությունը։

Հ․ Թումանյան

Գրականությունը սակայն դասավանդման ընթացքում լավագույնս է ձևավորում անձի արժեհամակարգը, քանզի այն մեր կյանքն է արտացոլում, մարդու մասին է, բացահայտում է մարդու էությունը, ներաշխարհը կամ մարդուն շրջապատող բնության նկարագրությունն է, երբեմն էլ՝ տիեզերքի բացահայտման ձգտում։«Ազգային արժեքային համակարգը Հայ գրականության դասերին առավելագույնս հնարավորություն է տալու իրականացնելու մեր իղձերը, ձևավորելու ու պահպանելու հայի կերպարը»\*։ Մի խոսքով՝ գրականությունը մարդերգություն է և այն ճիշտ հասկանալու ու սովորողներին ճիշտ ուղղորդելու համար անհրաժեշտ է Աստծո խոսքի լույսի ներքո քմննարկել այն։ Աստված ինքն է ասել․ « Ես եմ ճանապարհը, ճշմարտությունը և կյանքը»։ Աստված սեր է, չարը՝ ատելություն։ Բոլոր բարի գործերի մայրը սերն է, իսկ չար գործերին ՝ ատելությունը։ Չարը մոլորեցնող է, կեղծիք սերմանող ու տանում է դեպի մահ։ Երկրի վրա լույսի ու մթի, չարի ու բարու պայքար է, ու սրանց մարմնավորողը հենց ինքը մարդն է, մարդ որին վիճակված է ազատ ընտրելու սրանցից մեկը։ « Չարի ու բարու մենամարտը տեղի է ունենում յուրաքանչյուր մարդու սրտում ամեն վայրկյան, քանզի սիրտը հենց այն մարտի դաշտն է, որտեղ կռվում են հրեշտակներն ու սատանաները»,- գրում է Պաուլո Կոելիոն։ Մարդու համար երրորդ՝ չեզոք վիճակ, գոյություն չունի։ Մեջտեղում կանգնած լինելը ամենաողբերգական վիճակն է, որում դժբախտաբար հաճախ հայտնվում է մարդը։ Այո՛, մարդը կա՛մ լույսի ծնունդ է, կա՛մ մութի և՛ կամ խարխափում է լույսի ու մութի միջև։

Գրողներն էլ կարող են կերտել այս երեք տիպի՝

* մեղքից ազատ, դեպի կատարելության ձգտող
* մեղքին գերի
* անհաստատ, չկողմնորոշված

մարդու կերպարները։

—————————————————————————————————————————————

\*Ա. Գևորգյան, Ազգային կրթության դերն ու նշանակությունը սովորողների հայեցի դաստիարակության գործընթացում, Եր., 2002, էջ 65: -11-

Ցավոք, մարդկության մեջ գերակշռում է մարդու երկրորդ և երրորդ տեսակը, այլապես կյանքը ավելի ուրախ և երջանիկ կլիներ։

Համոզված լինելով այս երեք տեսակի մարդկանց գոյության մեջ՝ փորձում եմ հոգեբանորեն հասկանալ, ընդունել մարդուն այնպես, ինչպես որ նա կա։ « Հոգեբանություն չունեցող

ուսուցիչը անզեն որսորդի նման է» (Ավ․ Իսահակյան)։ Ւնձ իրավունք չեմ վերապահում քննադատել իմ շրջապատի մարդկանց կամ առհասարակ մարդուն։ «Մի՛ դատեք,որ չդատվեք, որովհետև ինչ դատաստանով որ դատեք , նրանով եք դատվելու․ և ինչ չափով , որ չափում եք, նրանով պիտի չափվի ձեզ համար։» (Մատթ․7:1-6,Ղուկ․6:37-38, 41-42)։

Գրականության մեջ դեպքերն ու իրադարձությունները, գրական կերպարները վերցվում են մեր կյանքից, նրանք տիպական են, իրական և նրանց արարքները քննարկելիս և նրանց բնութագրելիս առաջնորդվում եմ նույն սկզբունքով․ դատավորի դեր չստանձնել։ Յուաքանչյուր հեղինակի ծանոթանալուց կամ ստեղծագործությունը քննարկելուց հեոո հիանում և ուրախանում ենք լավ մարդկանց և նրանց կատարած բարի գործերի համար, բայց չենք մեղադրում որևէ կերպարի , որը դառնում է ստեղծագործության դժբախտ ավարտի կամ կորստի պատճառ, այլ հերքում ենք մարդկային արատը, մոլությունը՝ հաստատլով գեղեցիկը, բարոյականը։

Որպես օրինակ ուզում եմ բերել, թե ինչպես են ներկայացնում հայոց Մեծն Թումանյանի կյանքն ու գործը, բացահայտում նրա աշխարհը։

Նախապես հնարավորություն եմ տալիս դիտել բեմադրություն բանաստեղծի կյաքնի գործի մասին, ընթերցում եմ կամ ընթերցել տալիս հայ և համաշխարհային Մեծերի խոսքերը կամ բանաստեղծությունները նվիրված Հովհաննես Թումանյանին։

«Նրա կախարդական գրիչը ուր դիպավ, կատարվեց իսկական արվեստի հրաշքը՝լինի առակ թե քառյակ, հեքիաթ թե պատմվածք, հովվերգություն թե վիպերգություն:...Նա եղավ մեզ համար այն, ինչ որ եղավ Պուշկինը ռուսների համար, Միցկևիչը` լեհերի համար» (Ավ․Իսահակյան)։

«Հովհաննես Թումանյանը ճառագայթող մարդ էր: Բանաստեղծ` ոչ միայն գրչով, այլև իր անձով, իր կյանքով և կենցաղով: Անսպառ վեհանձնության տպավորություն մը կգործեր, որովհետև անիկա ինքզինքը կշռայլեր անհաշիվ: Կյանքի դժվարին ճամբաներու վրա կքալեր ձեռքերը բեռնավոր գանձերով և շնորհներով: Հարուստ էր և զեղուն բարոյական ուժերով, գերակշիռ ուժերով, որովհետև նաև իր մղիչ ուժը սերն էր» (Զ․ Եսայան)։

Անմահ գրող Թումանյանի մասին շատերն են գրել իրենց հուշերում, հատկապես Նրա գործի

-12-

մեծությունը լավ բացահայտում է «Թումանյանի հետ» հոդվածը։ Այն ընթերցում եմ հատվածաբար այնուհետ, թեմա առ թեմա ուսումնասիրելով հասնում եմ մեծ գրողի հաամարդկային արժեք ներկայացնող գործերին՝ «Անուշ», Քառյակներ․․․

Նախապես ունկնդրում ենք «Անուշ» օպերայից հատվածներ կամ կինոնկարն ենք դիտում, ապա մաս առ մաս ընթերցում ենք պոեմը։ Ծանոթանում ենք պոեմի ստեղծման պատմությանը, կառուցվածքին, նրանում տեղ գտած արժեք ներկայացնող ազգային տոների

նկարագրությանը։ Զուգահեռաբար բացատրում ենք պոեմի ժանրը, նրա տարատեսակները։ Ապա փորձում ենք վերհիշել նման ողբերգական ավարտով գործեր իր, հայ և համաշխարհային գրականության մեջ ու համեմատել։

Այնուհետ հարցերի միջոցով փնտրում ենք գործի բուն գաղափարը և բնութագրում կերպարները։

Պոեմում տեղ գտած սիրո հավերժության գաղափարը տրվում է հենց հեղինակի կողմից պոեմի ավարտին․

Համբարձման գիշեր, էն դյութիչ գիշեր,
Կա հըրաշալի, երջանիկ վայրկյան.
Բացվում են ոսկի երկընքի դըռներ,
Ներքև պապանձվում, լըռում ամեմ բան,
Ու աստվածային անհաս խորհըրդով Լըցվում բովանդակ Նըրա սուրբ գըթով։
Էն վեհ վայրկենին չըքնաղ գիշերի՝
Երկընքի անհո՜ւն, հեռու խորքերից,
Անմուրազ մեռած սիրահարների
Աստղերը թըռած իրար են գալիս,
Գալի՜ս՝ կարոտով մի հեղ համբուրվում
Աշխարհքից հեռո՜ւ, լազուր կամարում։

Ինչու՞ են գրեթե բոլոր աստվածային սերերը երկրի վրա կործանվում։ Ինչպես կասեր Պ․Սևակը․ «Առաջին սերը, ինչպես որ հացը Ի՜նչ էլ որ անես՝ միշտ կուտ է գնում․․․»

Տեղին է հիշատակել «Ռոմեո և Ջուլիետ» (Շեքսպիր), «Սիամանթո և Խջեզարե» (Հ․ Շիրազ), «Հավերժական սերը» «Լիլիթը» (Ավ․Իսահակյան),«Տատրագոմի հարսը»(ԿոստանԶարյան), «Սպանված աղավնին» (Նար-Դոս), «Փարվանա» (Հ․Թումանյան) և շատ ու շատայլ գործեր։

 -13-

Բոլոր գործերում էլ չկա սիրո կործանման համար «լուրջ» պատճառ, կա միայն «առիթ»։ Այդ դեպքում՝ ո՞րն է պատճառը, ո՞վ է մեղավոր։ Չկան կոնկրետ մեղավորներ․ Մեղավորը մարդու ստեղծած բարքեր ն են, չգիտակցված ատելությունը, սնոտիապաշտությունը, պատերազմը և Հ․ Թումանյանի խոսքերով «իմ ու քոնի» խնդիրը՝ նյութապաշտությունը․․․ Ամեն ինչի արմատները մարդկային մեղքի մեջ է, որ թույլ չի տալիս կատարյալ սիրո վայելք ու երջանկություն երկրային կյանքում։ Ողբերգության « մեղավորները» չեն գիտակցում իրենց մեղքը կամ զոհ են հանգամանքների, պարտադրանքի, ուստի արժանի են ոչ թե ատելության այլ կարեկցանքի, ինչպես Մոսին, Սարոն, Հովհանը, Ռ․ Թուսյանը․․․ Աշակերտները ուղղորդող հարցերի օգնությամբ գտնում են ամեն ինչի պատճառահետևանքային կապը ու արդյունքում հասկանում և՛ ստեղծագործության ճիշտ գաղափարը, և՛ բնութագրում հերոսներին՝ ճիշտ հետևություններ անելով։ Գնահատում են արժեքները և մերժում այդ արժեքների դեմ պայքարող հակարժեքները։ «Պետք է գիտենաք, որ ամենամեծ ուրախությունը՝ դժվարությունների հաղթահարելու,նպատակին հասնելու, գաղտնիքը բացահայտելու ուրախությունն է, հաղթանակի բերկրանքն ու ինքնուրույն դառնալու, տիրելու ու տիրապետելու երջանկությունը»\*:

Սովորողների մեջ արժեհամակարգի ձևավորումը «Հայոց եկեղեցու պատմություն» առարկայի դասավանդման ընթացքում

Տիեզերքը սեր է, սերը՝ տիեզերք․․․

Գ․ Օհանյան

Ազատ ու անկախ ապրելու մեր իրավունքը մեզ հնարավորություն տվեց ուսումնասիրել հայոց եկեղեցու և իր նվիրյալների հերոսական պատմությունը։ Երրորդ հազարամյակ թևակոխա հայ եկեղեցին ՝ մնալով առաքելահիմք և Քրիստոսի առաքյալների խոսքի վրա կառուցած իր առողջ վարդապետությունն է փոխանցել մեզ։ Հայոց եկեղեցու պատմության դասընթացն սկսում ենք դեռևս հինգերորդ դասարանից, ուր ուսումնասիրում ենք աշխարհի և մարդու ստեղծումը, հին ու նոր կտակարանների աստվածաշնչյան հերոսների գործունեությունը, Քրիստոսի երկրային կյանքն ու Նրա իմաստուն խորհուրդները առակների լեզվով։Դասընթացն ավարտվում է Քրիստոսի խաչելությամբ ու հարությամբ։ Վեցերորդ դասարանում ուսուցանվում է հայ առաքելական եկեղեցու կառույցը, խորհուրդները և տոները ։

Բաբանսկի Յու. Կ., Պոբեդանոսցև Գ. Ա., Աշակերտների դաստիարակությանը կոմպլեքսային մոտեցում, Երևան, 1987թ.,112էջ - -14-

Հայոց եկեղեցին անցել է բարդ ու դժվարին, զարմանահրաշ մի ճանապարհ՝ հաղթահարելով բազում փորձություններ, բայց կանգուն է մնացել Աստծո զորությամբ։ Այդ ճանապարհին իր զավակներին սնել է Հանճարի խոսքով, նրանց մեջ ձևավորել քրիստոնեական - ազգային, նաև քրիստոնեական - բարոյական արժեքների համակարգ։ Եկեղեցին հոգևոր արժեքների մի անբավ շտեմարան է։ Եկեղեցում իր ուրույն ու կարևոր տեղն ունի քրիստոնեական ընտանիքը՝ որպես այդ արժեքների կենդանի պահապան, կրողն ու փոխանցողը։Եկեղեցին ապրում և գործում է իր անդամների մեջ, իսկ ամեն մի ընտանիք էլ անուրանալիորեն մի փոքրիկ եկեղեցի է, որն « իր աճումն է ստանում այն աճումով, որ Աստծուց է» (Կող․2․19)։ Այսօր սովորողի արժեհամակարգի ձևավորման գործում շատ կարևոր դեր ունի կատարելու դպրոցը։ Պատահական չէ արևմտահայ մանկավարժ Նիկողայոս Զորայանի մտահոգությունը, թե«ինչու համար դաստիարակութիւնը չի յաջողիլ ազգին մէջ, կամ ինչ ընելու է, որ ազգային դպրոցներն առաջ երթան»\*։ Հայոց եկեղեցու պատմության դասագրքերը, հատկապես իննից տասներորդ դասարանների քրիստոնեական բարոյագիտությունը պարզ ու մատչելի ներկայացնում է բարոյագիտության սահմանումը, նրա հիմնական հասկացությունները, մարդու եզակի դերը նյութական աշխարհում, նաև հոգևոր բարեպաշտական սովորույթները։ Տրվում է նաև քրիստոնեական-ազգային հիմնարար արժեքների համակարգը։ Ուսուցչի պարտավորությունն է միայն անկեղծ հավատով ու սիրով երեխաներին անսխալ մատուցել հավերժությունից եկող ու դեպի հավերժություն գնացող հայ ազգի բարոյական, հոգևոր, մշակութային, կրոնական ու ազգային անանց արժեքները։ «Վաղ տարիքից երեխային պիտի ուսուցանել բարեգործություն, ուրիշին հարգելու, սիրելու շնորհք»,- գրում է Մխիթար Գոշը դաստիարակության գործընթացի վերաբերյալ\*։ Այդ ճանաչողությունը կհարստացնի երեխայի միտքն ու հոգին, կօգնի ազգային- քրիստոնեական հավատի մեջ լինել անսասան ու հաստատուն։ Սովորողը կզգա իր նախնիների կանչը, ունկնդիր կլինի իր ազգի, եկեղեցու արդի մաքառումին, ազգային միասնության հրամայականին, մասնակիցը կլինի նրա երազանքի կերտմանն ու իրականացմանը։ Հայոց եկեղեցու պատմությունն ունի հսկայական, դաստիարակչական, ճանաչողական

նշանակություն։«Համաձայն մանկավարժական հոգեբանական բնութագրումների դաստիարակությունը մարդու մեջ որոշակի դիրքորոշումներ ձևավորելուն միտված գործունեություն է»\*։ Այն փարոս է ժամանակակից աշխարհում դիմագրավելու փորձություններին և սպառնացող մարտահրավերներին։ Եկեղեցու պատմությունը երեխայի մոտ ձևավորում է կայուն աշխարհայացք և արժեհամակարգ։ Հոգևոր և բարոյական վերելքի ճանապարհին նրան առաջնորդում է հույսը, հավատը և սերը։

 -15-

Մեր քրիստոնյա հայրերը առանձնացնում եմ յոթ առաքինություններ, որոնք մյուս բոլոր մարդկային առաքինություններից առավել ու կարևոր են և դրանց հակառակ՝ յոթ մոլություններ կամ մեղքեր, որոնց հետևանքն են մյուս բոլոր մեղքերը։

—————————————————————————————————————————-- \* Սերգեյ Արզումանյան, Էլդա Գրին, Իրավաբանական հոգեբանություն, Երևան 2004, էջ 130 \*Ա․Խ․ Մովսիսյան, Ուրվագծեր հայ դպրոցի և մանկավարժության պատմության, (10-15-րդ դարեր), Հայպետուսմանկհրատ, Երևան 1958,էջ 458 \* Ա. Գևորգյան, Ազգային կրթության դերն ու նշանակությունը սովորողների հայեցի դաստիարակության գործընթացում, Եր., 2002, էջ 65:

-16-

ԱՇԽԱՏԱՍԻՐՈՒԹՅՈՒՆ

ԽՈՆԱՐՀՈՒԹՅՈՒՆ

ՈՂՈՐՄԱԾՈՒԹՅՈՒՆ

ԵՂԲԱՅՐԱՍԻՐՈՒԹՅՈՒՆ

ՅՈԹ ԱՌԱՔԻՆՈՒԹՅՈՒՆՆԵՐ

ԺՈՒԺԿԱԼՈՒԹՅՈՒՆ

ՀԵԶՈՒԹՅՈՒՆ

ՈՂՋԱԽՈՀՈՒԹՅՈՒՆ

ԾՈՒԼՈՒԹՅՈՒՆ

ՀՊԱՐՏՈՒԹՅՈՒՆ

ՆԱԽԱՆՁ

ՅՈԹ ՄՈԼՈՒԹՅՈՒՆՆԵՐ

ԱԳԱՀՈՒԹՅՈՒՆ

ՅՅՅՅՅՅ

ԲՂՋԱԽՈՀՈՒԹՅՈՒՆ

ՈՐԿՐԱՄՈԼՈՒԹՅՈՒՆ

ԲԱՐԿՈՒԹՅՈՒՆ

-17-

Կարևոր է սրանց ուսուցումը, բայց առավել ևս անհրաժեշտ է աշակերտի սրտին հասու դարձնել Ոսկե կանոնը․ «Այն ամենը, ինչ կամենում եք, որ մարդիկ ձեզ անեն, արդպես էլ արեք նրանց»։ Այս կանոնը մարդկային փոխհարաբերությունների կարգավորման ամենավեհ սկզբունքն է բովանդակում։ Այն բացառում է սուտը, չարությունը, նախանձը, կեղծավորությունը։ Պահանջումէ բարին գործել սրտի թելադրանքով, անկեղծորեն, սիրով ու գթությամբ։

 « Սերն իր մեջ միավորում է մարդու բոլոր բարի ցանկությունները» (Օնորե դը Բալզակ)։

Երջանիկ է նա, ով ապրում ու գործում է Ոսկե կանոնի համաձայն․ Այս կանոնը քրիստոնեական բարոյականության շարժիչ ուժն է։

-18-

Եզրակացություններ

1. Սովորողի արժեհամակարգի ձևավորումը լավագույնս կատարվում է «հայոց եկեղեցու պատմության», «հայոց լեզվու և գրականություն» առարկաների դասավանդման ընթացքում։
2. Կարևոր է Աստվածաշնչի լույսի ներքո գրականության մատուցումը և վերլուծումը, որովհետև այն բարձրագույն արժեք է, որով սնվել են հայոց մեծերը։
3. Ընթերցասիրություն առաջացնել սովորողների մեջ գեղարվեստական գրականության և Սուրբ գրքի հանդեպ։
4. Պետք է գրական նյութերի գաղափարները վեր հանել ստեղծագործաբար և նորովի։
5. Կարևորել միջառարկայական և ներառարկայական կապերի պահպանումը դասապրոցեսում։
6. Սովորողների մոտ ձևավորել ինքնուրույն, կառուցողական, քննադատական մտածողություն։
7. Հաշվի առնել աշակերտի տարիքային առանձնահատկությունները գրական նյութը ընտրելիս և մատուցելիս։
8. Ուսուցանվող նյութը պետք է լինի արդիական, հետաքրքրություն ու ոգևորություն առաջացնի սովորողի մեջ։
9. Ուսուցիչը պետք է ստեղծագործական մոտեցում ցուցաբերի դասավանդման ընթացքում, կիրառի տարբեր մեթոդներ, խաղեր, անցկացնի միջոցառումներ, որ նպաստի ուսուցման արդյունավետության բարձրացմանը։
10. Գրողին, թեմայի գաղափարախուսությունը սիրով, հմուտ և ճիշտ ներկայացնելը կերտում է բարոյական արժեքներով օժտված անձնավորություն։

-19-

ՀԱՎԵԼՎԱԾ 1

Մեծերի խոսքերը արժեքների մասին․

Ով չի սիրում իր երկիրը, ոչինչ սիրել չի կարող։

 Ջ․ Բայրոն

Օտար երկիրը հայրենիք չի դառնա։

 Ի․Գյոթե

Այն ամենը, ինչ գեղեցիկ է՝ բարոյական է։

Գ․ Ֆլոբեր

Հիրավի մեծ են նրանք, ում սիրտը խփում է բոլորի համար։

 Ռ․ Ռոլան

Ամենադժվար մասնագիտությունը մարդ լինելն է։

 Խ․ Մարտին

Ես չգիտեմ գերազանցության այլ հատկանիշներ, բացի բարությունից։

Լ․ Բեթհովեն

Արտաքին գեղեցկությունն առավել ևս արժեքավոր է, եթե պատսպարում է ներքին գեղեցկությունը։

Բարությունը գեղեցկությունից ավելի լավ է։

 Հ․ Հայնե

 Ժամանակը ամենաթանկարժեքն է բոլոր միջոցներից։

 Թեոֆրատես

Երջանկության իրավունքը մարդու ամենաանկապտելի իրավունքն է։

 Կ․ Դ ․ ՈՒշինսկի

Կյանքում երջանիկ լինելու միջոց կա՝ օգտակար լինել աշխարհին և հատկապես հայրենիքին։

 Ն․ Մ․ Կարամզին

-20-

Առանց տառապանքների խառնուրդի երջանկություն չի լինում։

 Վ ․Շեքսպիր

Կիսված ուրախությունն աճում է։

 Ջ․ Հոլլենդ

Քանի դեռ մարդ ողջ է, նա երբեք չպետք է կորցնի հույսը։

 Որքա՞ն գեղեցիկ զբաղմունքը է աշխատանքը հանուն մարդկության բարօրության։

 Ա․Սեն-Սիմոն

Պարտքի հաստատուն գիտակցումը բնավորության պսակն է։

 Ն․ Վ․ Շելգունով

Մարդու դերը՝ բանական գործունեությունն է։

 Արիստոտել

Համբերությունը դառն է, բայց քաղցր է նրա պտուղը։

 Ժ․ Ժ․ Ռուսո

Աշխատանքը երջանկության հայրն է։

 Բ․ Ֆրանկլին

Արիությունը բարձր նպատակի ձգտողների սեփականությունն է։

Ճշմարտությունը կարեկցանքից ավելի բարձր է։

 Մ․ Գորկի

Սերն այնքան ամենակարող է, որ վերածնում մեզ։

Դոստոևսկի

Ճշմարտությունը նման է ադամանդի, որից ճառագայթները ոչ թե մի ուղղությամբ են ճառագում, այլ տաբեր։

Ի․ Վ․Գյոթե

Նրան, ում հասանելի չեղավ բարության գիտությունը, մնացած բոլոր գիտությունները միայն վնաս կբերեն։

-21-

Միշել Դը Մոնտեն

Իմաստությունը մտքին նույնքան անհրաժեշտ է, որքան առողջությունը՝ մարմնին։

Ֆրանսուա Դը Լառուշֆուկո

Իսկական խիզախությունը դրսևորվում է աղետի ժամանակ։

Վ․Մ․Ֆրանսուա Արիե

Սերն իր մեջ միավորում է մարդու բոլոր բարի ցանկությունները։

Հոնորե Դը Բալզակ

Խորապե սիրել՝ նշանակումէ մոռանալ իր մասին։

Ժ․Ժ․Ռուսո

Բարի լինելը ազնվական է, բայց ուրիշներին բարություն սովորեցնելն ավելի ազնվաբարո է։

Մարկ Տվեն

Իրական արժանիքը գետի նման է, որքան այն խորն է, այնքան քիչ աղմուկ է արձակում։

Միշել Դը Մոնտեն

Ճշմարտություն խոսիլն դժվար է, լսելն՝ ավելի դժվար, իսկ զայն հասկացնելն՝ ամենեն ավելի դժվար։

 Հ․ Պարոնյան

Հավիտենականի զգացումն է ծնունդ տվել Հայրենիքին, սրբության զգացումը՝ հայրենասերներին։

Իմ հոգին զույգ հենարաններ ունի՝ Աստված և Հայրենիք

Միայն ազնիվն է զորավոր։

 Գարեգին Նժդեհ

Ի՞նչ է սրբությունը․․․ Սրբությունը ան է, որ մարդ ուրիշնորուն ցավերը կամոքե և իր անձը մոռանալով՝ անոնց համար կաշխատի։

 Գ․Զոհրապ

-22-

Աշխարհում ամեն բան հեշտ է․ մի բանն է դժվար՝ մարդ լինելը․․․ Հեշտ բան հո չի՞ մարդ լինելը։

Ինքնուրույնությունը ամենաթանկ բանն է։

 Հովհ․ Թումանյան

Մարդու ամենաթանկարժեք սեփականությունը՝ անկեղծությունն է։

Վ․ Տերյան

Խաչը բեռ չէ․ երանելի է նա, ում խաչ ու խաչվել է բաժին ընկել։

Հ․Սահյան

Տեղին խրախուսանքն ամենալավ ուսուցիչն է։

Սերը ծնողների հանդեպ բոլոր առաքինությունների հիմքն է։

Գ․ Օհանյան

Հանճար լինելուց առաջ և լինելու համար պետք է նախ մարդ լինել։

Պարույր Սևակ

Հայի ոգին կարելի է արտահայտել հայերենով։

Կ․ Զարյան

Միակ արդարության ոսկե կշեռքը ժողովուրդն է։ Քննադատը մի անցք է, ժողովուրդը՝ վիթխարի մաղ, երկնամաղ։

Հ․ Շիրազ

Իմ ազատ լինելու համար անսահման երախտապարտ եմ Աստծուն;

Վ․ Սարոյան

-23-

ՀԱՎԵԼՎԱԾ 2

Մեծերի խոսքերը արատների, թուլությունների և թերությունների մասին

Անգործության մեջ երջանկություն չկա։

 Մ․ Դոստոևսկի

Ծուլությունը մտքի և մարմնի ժանգն է։

Բ․Ֆրանկլին

Ծուլությունը՝ դա մայրն է։ Նրա որդին գողությունն է, իսկ դուստրը՝ քաղցը։

Ժ․Ժ Ռուսո

Պարապությունը բոլոր չարիքների արմատն է։

Ա․Վ․ Սուվորով

Հարբեցողությունը կամավոր խելագարություն է;

Սենեկա

Ապրում է միայն նա, ով ապրում է ոչ միայն իր համար։

Մենանդր

Եսամոլությունը հոգու քաղցկեղի սկզբնապատճառն է։

Վ․Ա․ Սուխումլինսկի

Սերը նայում է հեռադիտակով, նախանձը՝ մանրադիտակով։

Նախանձը թույն է սրտի համար։

Ֆ․Վոլտեր

Ժլատությունը չորացնումէ հոգին։

Ա․ Դյումա-հայր

Հայրենիքին դավաճանելու համար հարկավոր է հոգու արտակարգ ստորություն։

Ն․ Գ․ Չերնիշևսկի

Վախն առաջանում է հոգու անզորության հետևանքով։

-24-

Բ․Սպինոզա

Փոքրոգության ամենաարհամարհելի տեսակը՝ դա խղճահարությունն ինքն իր նկատմամբ։

Մարկոս Ավրելիոս

Փառամոլությունը և հիմարությունը անբաժան ընկերուհիներ են։

Պ․ Բոմարշե

Սեփական գովքը ստորացնում է մարդուն։

Մ․Սերվանտես

Ստոր հոգին, փքված գոռոզությունը ոչ այլ ինչ է, քան եռացող ցեխ։

Պ․ Բուաստ

Ես միշտ կրկնել եմ ու կկրկնեմ, որ խաբեբան վերջին հաշվով խաբում է ինքն իրեն։

Մ․ Գանդի

Ուտիչն ուտում է խոտը, ժանգը՝ երկաթը, իսկ սուտը՝ հոգին։

Ա․Պ․Չեխով

Բոլոր շողոքորթները ստորաքարշներ են։

Արիստոտել

Սուր լեզուն ձիրք է, երկար լեզուն՝ պատիժ։

Դ․Դ․ Մինաև

Դաժանությունն ու վախը սեղմում են իրար ձեռք։

Օ․ Բալզակ

Զայրույթը միշտ էլ վատ խորհրդատու է։

Է․ Զոլա

Վեճի, անարգանքի և նախանձի նկատմամբ հակումը դատարկ մարդկանց ուղեկիցն է։

Պինդարոս

Անտարբերությունը բարձրագույն դաժանությունն է։

Մ․ՈՒիլսոն

-25-

Օգտագործված գրականության ցանկ

1. Աստուածաշունչ մատեան հին եւ նոր կտակարանների

Հրատարակություն Մայր Աթոռ Ս․ Էջմիածնի եւ Հայաստանի Աստուածաշնչային ընկերութեան, 1999 թ․

1. Գնահատանքի Խոսքեր Հայոց Մեծերի մասին

Հայ դասականների մտքի գանձարանից (ուսումնաօժանդակ ձեռնարկ 4ից 10-րդ դասարանների համար)

Վլ․ Վորոնցով

1. Բանականության սիմֆոնիա

«Հայաստան» հրատարակչություն,

Երևան 1987թ․

1. Գ․ Օհանյան

Աֆորիզմներ, ասույթներ ըստ հեղինակների

Երևան, 2015թ․

1. Հետաքրքիր, իմաստալի աշխարհ

«Սովետական գրող» հրատարակչություն, 1976

1. Հայոց եկեղեցու պատմություն

9,10-րդ դասարնների ձեռնարկներ

Կրթության ազգային ինստիտուտ

Երևան, 2005թ․

1. Գևորգյան Ա., Ազգային կրթության դերն ու նշանակությունը սովորողների

հայեցի դաստիարակության գործում, Երևան 2002թ

1. Սերգեյ Արզումանյան, Էլդա Գրին, Իրավաբանական հոգեբանություն, Երևան 2004, էջ 130
2. Ա․Խ․ Մովսիսյան, Ուրվագծեր հայ դպրոցի և մանկավարժության պատմության, (10-15-րդ դարեր), Հայպետուսմանկհրատ, Երևան 1958,էջ 458
3. Բաբանսկի Յու. Կ., Պոբեդանոսցև Գ. Ա., Աշակերտների դաստիարակությանը կոմպլեքսային մոտեցում, Երևան, 1987թ., 112 էջ
4. Ա. Գևորգյան, Ազգային կրթության դերն ու նշանակությունը սովորողների հայեցի դաստիարակության գործընթացում, Եր., 2002, էջ 65:

-26-